###### Ministru kabineta rīkojuma projekta „Par valsts nekustamā

###### īpašuma Aizkraukles ielā 21, Rīgā, nodošanu Latvijas Organiskās

###### sintēzes institūta īpašumā” sākotnējās ietekmes novērtējuma

###### ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.Atbilstoši Publiskas personas mantas atsavināšanas likuma 43.pantam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets. |
| 2. | Pašreizējā situācija un problēmas | Kopš 1962.gada valsts nekustamo īpašumu (nekustamā īpašuma kadastra Nr.0100 115 0307) Aizkraukles ielā 21, Rīgā (turpmāk – valsts nekustamais īpašums), lieto un apsaimnieko Latvijas Organiskās sintēzes institūts (turpmāk – institūts), kas saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.15.4 apakšpunktu ir Izglītības un zinātnes ministrijas (turpmāk – ministrija) padotībā esoša iestāde, kura atbilstoši valsts noteiktajai zinātnes un tehnoloģijas attīstības politikai veic zinātnisko darbību ķīmijas, farmācijas, farmakoloģijas, bioloģijas un citās dabaszinātņu nozarēs.Pamatojoties uz Zinātniskās darbības likuma 21.2 panta sesto daļu, institūts ir valsts zinātniskais institūts – atvasināta publiska persona.Institūts 2011.gada 8.marta vēstulē Nr.1/17-89 „Par nekustamo īpašumu” lūdza ministriju nodot valsts nekustamo īpašumu tā īpašumā.Atbilstoši institūta zinātniskās padomes 2011.gada 13.jūnija sēdes protokollēmumam (prot. Nr.11 (484)) institūta zinātniskā padome atbalsta valsts nekustamā īpašuma pārņemšanu institūta īpašumā, lai nodrošinātu Ministru kabineta rīkojuma projekta „Par valsts nekustamā īpašuma Aizkraukles ielā 21, Rīgā, nodošanu Latvijas Organiskās sintēzes institūta īpašumā” (turpmāk – rīkojuma projekts) 3.1.apakšpunktā minēto funkciju veikšanu.Saskaņā ar Ministru kabineta 2006.gada 21.februāra rīkojuma Nr.124 „Par valsts zinātniskās iestādes bezpeļņas organizācijas „Latvijas Organiskās sintēzes institūts” reorganizāciju un valsts aģentūras „Latvijas Organiskās sintēzes institūts” izveidošanu” 4.punktu institūts veic fundamentālos un lietišķos pētījumus organiskajā ķīmijā, farmācijā, farmakoloģijā, bioloģijā un citās dabaszinātņu nozarēs, meklē un izpēta jaunas farmaceitiski aktīvas vielas, preparātus un reaģentus, lai izstrādātu un realizētu medicīnai, lauksaimniecībai un citām tautsaimniecības nozarēm nepieciešamos materiālus un programmproduktus, atbalsta akadēmisko izglītību, iesaista institūta pētnieciskajā darbībā bakalaura un maģistra studiju programmās studējošos un doktorantus, kā arī īsteno zinātniskās kvalifikācijas pilnveidošanas pasākumus attiecīgajā nozarē, atbilstoši kompetencei sniedz pakalpojumus pētniecības jomā, tajā skaitā veic ķīmiskās, bioķīmiskās, bioloģiskās un citas analīzes, kā arī attīsta ārējo ekonomisko sadarbību un starptautiskos sakarus zinātnē.Institūta galvenie darbības virzieni ir zāļu vielu konstruēšana un organiskā sintēze, farmakoloģiskie un bioloģiskie pētījumi, analītiskais nodrošinājums, klīniskie pētījumi un jaunas organiskās sintēzes tehnoloģijas un to pielietojumi.Institūts savā 2010.gada 4.novembra vēstulē Nr.1/17-379 „Par nekustamo īpašumu” norāda, ka valsts nekustamais īpašums ir nepieciešams institūta darbības nodrošināšanai, tajā skaitā, institūta stratēģijas 2009.-2016.gadam mērķu – kļūt par Eiropas mēroga ekselences centru pētījumiem organiskajā un medicīnas ķīmijā un nodrošināt iespēju realizēt pilna apjoma pētnieciskos darbus, kas nepieciešami jaunu zāļu izstrādes un ieviešanas nodrošināšanai – sasniegšanai. Vienlaikus institūts informē, ka valsts nekustamajā īpašumā plānots realizēt institūta pētnieciskās infrastruktūras modernizēšanas projektu darbības programmas „Uzņēmējdarbība un inovācijas” papildinājuma 2.1.1.3.1.apakšaktivitātes „Zinātnes infrastruktūras attīstība” ietvaros.Saskaņā ar Valsts zemes dienesta 2010.gada 20.aprīļa kadastra izziņu Nr.11-06/R-0066683 valsts nekustamais īpašums sastāv no zemes vienības 1,1953 ha platībā (zemes vienības kadastra apzīmējums 0100 115 0307) Aizkraukles ielā 21, Rīgā, un deviņām būvēm (būvju kadastra apzīmējumi 0100 115 2028 001, 0100 115 2028 007, 0100 115 2028 008, 0100 115 2028 009, 0100 115 2028 017, 0100 115 2028 020, 0100 115 0307 001, 0100 115 0307 002 un 0100 115 0307 003) Aizkraukles ielā 21, Rīgā.Atbilstoši ierakstiem Rīgas pilsētas zemesgrāmatu nodaļas Rīgas pilsētas zemesgrāmatas nodalījumā Nr.1000 0018 9406 īpašuma tiesības uz valsts nekustamo īpašumu ir nostiprinātas Latvijas valstij ministrijas personā.Ministrijas Nekustamā īpašuma un valsts mantas apsaimniekošanas komisijas 2011.gada 7.aprīļa sēdē (prot. Nr.123, 5.punkts) tika pieņemts lēmums atbalstīt valsts nekustamā īpašuma nodošanu institūta īpašumā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz nodot institūta īpašumā valsts nekustamo īpašumu.Valsts nekustamajam īpašumam esot institūta īpašumā, institūts varēs piesaistīt Eiropas Savienības struktūrfondu finanšu līdzekļus, kā arī savus pašu ieņēmumus, tādējādi nodrošinot valsts nekustamā īpašuma uzlabošanu un modernizēšanu.Gadījumā, ja iestājas rīkojuma projekta 3.2.apakšpunktā minētais nosacījums, institūtam ir pienākums nekustamo īpašumu (nekustamā īpašuma kadastra Nr.0100 115 0307) Aizkraukles ielā 21, Rīgā, bez atlīdzības nodot valsts īpašumā, tādējādi paredzot iespēju valstij izvērtēt iepriekš minētā nekustamā īpašuma nepieciešamību tās funkciju nodrošināšanai. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar ministrijas padotības iestādes lietojumā un apsaimniekošanā esošā valsts nekustamā īpašuma nodošanu šīs iestādes īpašumā, lai varētu nodrošināt pilnvērtīgu un nepārtrauktu valsts nekustamā īpašuma apsaimniekošanu un attīstību, piesaistot Eiropas Savienības struktūrfondu finansējumu un pašu finanšu līdzekļus. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un institūts. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz tieslietu politiku.Ministru kabineta rīkojums „Par valsts nekustamā īpašuma Aizkraukles ielā 21, Rīgā, nodošanu Latvijas Organiskās sintēzes institūta īpašumā” pēc apstiprināšanas Ministru kabinetā tiks publicēts laikrakstā „Latvijas Vēstnesis” un būs pieejams Interneta tīklā: bezmaksas datu bāzē [www.likumi.lv](http://www.likumi.lv). |

Izglītības un zinātnes ministrs R.Broks

Vizē:

Valsts sekretāra vietniece,

valsts sekretāra pienākumu izpildītāja I.Štāle

17.06.2011 9:21

918

D.Putāne

67047889, diana.putane@izm.gov.lv